Jissakar

Jissakar (hebraisk: , mulig betydning «Belønning/Vederlag»)I henhold til Catholic Encyclopedia: «Den nøyaktige avledning og presise mening av navnet er ukjent». Se avsnitt «Etymologi» for en diskusjon av navnet. var i henhold til den hebraiske Bibelen (det gamle testamente) den femte sønnen til Lea og den niende sønnen til patriarken Jakob. Jissakar var grunnlegger av den israelittiske stammen som bar hans navn, Jissakars stamme. En del bibelforskere mener at det er en opphavsmyte hvor Jissakar er en eponymisk metafor som ga en etiologi for denne stammen i henhold til de andre i det israelittiske forbundet.Peake's commentary on the Bible

 Etymologi 
Navnet tilhører en klasse med ord, som i henhold til masoretiske kopiering ikke er lest slik som det er skrevet, ved at den andre  er oversett.«Issachar», Jewish Encyclopedia Teksten i Tora oppgir to ulike etymologier for navnet Jissakar, hvilket har gitt bibelforskerne grunnlag for å hevde at teksten kan tilskrives to ulike kilder, den ene til Jahveisten og den andre til Elohisten.Friedman, Richard Elliott (1987): Who wrote the Bible?, Harper San Francisco, ISBN 0-06-063035-3 Den første er at navnet er avledet fra ish sakar, i betydningen en «mann som kan hyret», i referanse til at Lea kjøpte en natt i Jakobs seng for prisen av blomsten alrurner (som er antatt å øke fruktbarheten).Nettbibelen: Første Mosebok 30:16 Den andre forklaringen er at det er avledet fra yesh sakar, i betydningen «det er en belønning», i referanse til Leas mening at Jissakars fødsel var en guddommelig belønning for å ha gitt sin terne og slavinne til Jakob som hans elskerinne.<ref>Første Mosebok 30:18</ref> Bibelforskere har foreslått en tredje etymologi ved at navnet er avledet fra ish Sokar, i betydningen «mann av Sokar», i referanse til at stammen opprinnelig dyrket Sokar, en egyptisk guddom.

 Den bibelske fortellingen 
Bibelforskere mener at fortellingen i Første Mosebok indikerer at tekstens forfattere anså at Jissakars stamme tilhørte de opprinnelige israelittiske grupper ved at Jissakar er framstilt som en sønn av Lea. Det kan imidlertid være et resultat av en typografisk feil da navnene til Jissakar og Naftali synes å byttet plass andre steder i teksten,«Tribe of Issachar», Jewish Encyclopedia og fortellingene om fødslene til Jissakar og Naftali er forstått av forskerne som slått sammen fra sine kilder på et slikt vis at det har forvansket bibelteksten. Det er også foreslått at Jissakars stamme kan ha hatt opprinnelse i en av gruppene tilhørende Havfolkene som røvet og slo seg ned i Midtøsten i oldtiden,Yigael Yadin: And Dan, Why Did He Remain in Ships? (PDF) The Hebrew University, JerusalemSandars, N. K. (1978): The Sea Peoples. Warriors of the ancient Mediterranean, 1250-1150 BC. Thames & Hudson Betegnelsen på en slik gruppe, Shekelesj, kan bli brutt ned som «menn fra Shekel» på hebraisk, en betydning som er synonymt med «leiemenn» (ish sakar), men i mangelen på presis kunnskap om Havfolkene vil enhver tilknytting  forbli spekulativ. Det som gjenstår er at Jissakars stamme kan ha hatt en opprinnelig ikke-israelittisk opprinnelse.

Bibelteksten forteller at Jissakar hadde fire sønner som hver utgjorde de fire fremste familiene i stammen. Sønnene ble født i Kanaan og utvandret til Egypt sammen med ham,Første Mosebok 46:13 I Jakobs velsignelser på hans dødsleie sammenlignet han Jissakar med «et velbygd esel som ligger mellom to kløvkurver.»Nettbibelen: Første Mosebok 49:14 Uttrykket kan antagelig oppfattes som et profeti om stammens sterke og tålmodige rygger.

 I rabbinsk litteratur 
I klassisk rabbinsk litteratur er hevdet at Jissakar ble født den 4. Ab, den femte måneden i det jødiske året, og at han levde i 122 år. I henhold til den midrasjiske Jasherboken (Sefer haYashar) giftet Jissakar seg med Aridah, den yngre datteren til Jobab, en sønn av Joktan. Jasherboken'' framstiller Jissakar som pragmatisk grunnet at han unngikk å bli involvert brødrenes stridigheter.

 Referanser 

 Eksterne lenker 
 Yissachar, A Glossary of Basic Jewish Terms and Concepts, Judaism 101
 Issachar hos Chabad.org

Kategori:Bibelske personer
Kategori:Første Mosebok